Stanovenie medznej prepravnej vzdialenosti medzi priamou cestnou,  železničnou dopravou a kombinovanou dopravou
Cena za prepravu je popri kvalite prepravy ďalším rozhodujúcim kritériom pri výbere spôsobu prepravy zo strany zákazníka. Cena za prepravu závisí od prepravnej vzdialenosti. Na dlhé prepravné vzdialenosti je výhodnejšia železničná nákladná doprava, na krátke a stredné vzdialenosti cestná nákladná doprava. Hranicu medzi železničnou a cestnou nákladnou dopravou určuje medzná vzdialenosť. Variantný výpočet medznej vzdialenosť :
●	variant I.: výpočet medznej prepravnej vzdialenosti medzi priamou cestnou,  železničnou dopravou a kombinovanou dopravou pred internalizáciou externých nákladov,
●	variant II.: výpočet medznej prepravnej vzdialenosti medzi priamou cestnou,  železničnou dopravou a kombinovanou dopravou po internalizácii externých nákladov.
Výpočet medznej prepravnej vzdialenosti medzi priamou cestnou, železničnou dopravou a kombinovanou dopravou pred internalizáciou externých nákladov (variant I.)
Na základe položiek kalkulačného vzorca pre železničnú a cestnú nákladnú dopravu boli stanovené závislé a nezávislé náklady od prepravnej vzdialenosti.

Náklady prepravy (variant I.)	
tabuľka č. 1
Celkové náklady (Sk/t) pri prepravnej vzdialenosti	Variant I.	
	Cestná doprava	Železničná doprava	Kombinovaná doprava	
0	km	185,22	271,69	- 	
20	km	228,62	279,89	-	
40	km	272,02	288,09	498,11	
60	km	315,42	296,29	506,31	
80	km	358,82	304,49	514,51	
100	km	402,22	312,69	522,71	
120	km	445,62	320,89	530,91	
140	km	489,02	329,09	539,11	
160	km	532,42	337,29	547,31	
180	km	575,82	345,49	555,51	
Náklady nezávislé na prepravnej vzdialenosti (Sk/t)	185,22	271,69	411,71	

Internalizáciou externých nákladov vzrastú nezávislé náklady v cestnej doprave pre vozidlo typu ťahač – príves, náves o 38 % a v železničnej doprave o 1,6 %. V dôsledku toho sa zmení medzná prepravná vzdialenosť  v prospech železničnej, resp. kombinovanej dopravy.

Náklady prepravy (variant II.)	
tabuľka č. 2
Celkové náklady (Sk/t) pri prepravnej vzdialenosti	Variant II.	
	Cestná doprava	Železničná doprava	Kombinovaná doprava	
0	km	255,86	275,93	-	
20	km	282,01	284,13	-	
40	km	342,66	292,33	511,51	
60	km	386,06	300,53	519,71	
80	km	429,46	308,73	527,91	
100	km	472,86	316,93	536,11	
120	km	516,26	325,13	544,31	
140	km	559,66	333,33	552,51	
160	km	603,06	341,53	560,71	
180	km	646,46	349,73	568,91	
Náklady nezávislé na prepravnej vzdialenosti (Sk/t)	255,86	275,93	425,11	

Internalizácia externých nákladov vplýva na deľbu prepravy, mení sa medzná prepravná vzdialenosť  v prospech železničnej, resp. kombinovanej dopravy. Medzná prepravná vzdialenosť medzi priamou cestnou a železničnou nákladnou dopravou poklesne po internalizácii externých nákladov zo 49,1 km na 15,1 km (pokles o 69 %). Medzná prepravná vzdialenosť medzi priamou cestnou a kombinovanou dopravou cesta – železnica – cesta poklesne zo 165,5 km na 132,8 km (pokles o 20 %).
Zistené medzné prepravné vzdialenosti predstavujú priemerné hodnoty zistené zo súhrnných ukazovateľov za železničnú nákladnú dopravu ako celok a cestnú nákladnú dopravu pre vozidlo typu ťahač – príves, náves. Medzná vzdialenosť sa mení v závislosti od technických, technologických i ekonomických zmien v cestnej a železničnej doprave, od druhu prepravovaného tovaru, od prepravnej relácie a podobne.